We moeten vaker drugs gebruiken om het milieu te redden | Curated Culture
This entry was posted in Openbaar notitieboekje and tagged drugs, Gail Bradbook, klimaat, klimaatcrisis, Michael Pollan, psychedelica by Sanne. Bookmark the permalink. Tekens dat jou lewer nie gesond is nie - WelstandWelstand
Tuis / Advies / Tekens dat jou lewer nie gesond is nie
Die lewer het ʼn wye verskeidenheid funksies en is een van die hardwerkendste organe in die liggaam.
Die lewer is ‘n belangrike deel van die spysverteringstelsel, wat onder meer verantwoordelik is vir die skoonmaak van gifstowwe uit jou bloed, die verwerking van medisyne, vet te verteer, glukose te stoor en om proteïene te produseer om jou bloed te laat stol.
Die lewer kan regenereer maar net tot op ʼn punt en herhaalde skade kan lei tot inflammasie, letsels en sirrose. Dit veroorsaak dat die lewer krimp en verhard en keer dat dit normaal kan funksioneer.
Te veel alkohol en ander gifstowwe, ʼn dieet wat uit baie vet bestaan en sekere infeksies kan skade aan die lewer veroorsaak.
Hierdie is moontlike tekens dat jou lewer nie gesond is nie:
ʼn Baie ligte stoelgang
ʼn Rooi kleur aan die handpalms
Jy kneus maklik
ʼn Geswelde buik
ʼn Jeukerige vel
Lewersiektes kan onder meer veroorsaak word deur infeksies, ʼn abnormaliteit in die immuniteitsstelsel, genetika, kanker en ander vergroeisels, chroniese alkoholmisbruik en vet wat in die lewer ophoop.
Virale hepatitis word veroorsaak deur ‘n virale infeksie. Dit is ʼn ernstige siekte wat jou lewer beskadig en daar is verskeie tipes. Jy kan hepatitis A kry wanneer jy water drink of kos eet wat met die virus besmet is. Hepatitis B en C word deur bloed en liggaamsvloeistowwe oorgedra. Jy kan dit voorkom deur nie tandeborsels, skeermesse en naalde met iemand anders te deel nie en deur nie onbeskermde seks met verskeie mense te hê nie.
Daar is egter verskeie manier om jou lewer gesond te hou. Handhaaf ʼn gesonde dieet aangesien jou lewer kos en vloeistowwe verwerk en dit as energie en voedingstowwe stoor. Dit is hoekom ʼn slegte dieet die lewer mettertyd beskadig.
Dit is ook belangrik om jou gewig in toom te hou, gereeld te oefen en genoeg water te drink. Verminder ook jou alkoholinname en moenie medikasie wat oor die toonbank beskikbaar is misbruik nie.
Maak ‘n afspraak met jou dokter as enige van die simptome voortduur en jy vermoed iets is fout. Een van die eerste stappe sal wees om ʼn bloedtoets te doen wat lewerfunksie toets en kan bepaal of deur oormatig ensieme afgeskei word. Die uitslag van die toets beteken egter nie jou lewer is gesond nie en die dokter kan na gelang van jou mediese geskiedenis en simptome besluit om nog toetse, insluitend ʼn sonar of MRI, doen.